kardosdrur/scandi-wiki huggingface dataset:
The Tipton

Hotel Tipton er et fiktivt hotel i Disney Channels succesrige serie om tvillingerne Zack og Cody, med deres syngende mor og sjove venner i "Zack og Codys Søde Hotelliv".

The Tiptons historie 
Starten på Hotel Tipton var da London Tiptons forfædre byggede en kro bag et nationalt træ som står i parken nær ved hotellet. Efterhånden voksede kroen sig større og større og flere Tiptoner fra flere generationer har overtaget hotellet, og næste gang bliver det Londons tur. Hotel Tipton er blevet opsøgt af flere af Bostons, (hvor det står) madanmeldere og andre anmeldere, og hotellet er nået op på hele 5 stjerner.

Personale 
 Marion Moseby – Hotel manager.
 Maddie Fitzpatrick – Arbejder i slikboden på hotellet.
 Esteban Ramírez – Den bedste piccolo.
 Arwin Hochhauser – vicevært på hotellet
 Carey Martin – Restaurant sanger.
 Chefkok Paolo – Chef kok i hotelrestauranten. 
 Patrick – Tjener i hotelrestauranten.
 Muriel – Rengøringsdamen.
 Lance – Svømmingpoolens livredder.
 Skippy – Styrer hotellet om natten
 Irene – Sørger for gæsterne over telefon. 
 Serge – Sørger fysisk for gæsterne.
 Norman – Dørmand.
 Deborah – Den anden rengøringsdame.
 Rose – Den tredje rengøringsdame.
 Gary – Tjener. 
 Rich – Tjener. 
 Dr. Chip Walters – Hotellets doktor.
 Chuck – Tjener.
 Veronica – Massør.
 Mr. Tipton – Ejeren og London Tiptons far
 Nia – Maddies Dubleant.
 Millicent – Maddies anden Dubleant.

Steder 
steder på Tipton

 Emperial suiten.
 Bryllups suiten.
 Fyrste suiten.
 Almindelige suite.
 Førsteklasses værelser.
 Familie værelser.
 Almindelige værelser.
 2 klasses værelser.
 2 klasses familie værelser.
 3 klasses værelser.
 3 klasses familie værelser.
 Lobbyen.
 Kælderen.

Fiktive steder

en:The Tipton Hotel
Fortune Teller

“Fortune Teller” er en sang som blev skrevet af Allen Toussaint under pseudonymet Naomi Neville, og den blev første gang indspillet af Benny Spellman til b-side på singlen "Lipstick Traces (On a Cigarette)".

Cover versioner blev lavet af blandt andre The Hollies, The Who (til deres kendte Live At Leeds), The Merseybeats, Tony Jackson. The Rolling Stones (til deres første live album Got Live if You Want It!). Derudover blev sangen også udgivet på opsamlingsalbummet More Hot Rocks.

Eksterne henvisninger 

 Hør Benny Spellman ”Fortune Teller” 
 The Rolling Stones officielle tekst

Rolling Stones-sange
Singler fra 1962
Uniformssystem M/84

Uniformssystem M/84 er et uniformssystem, der blev indført i Den danske Hær fra omkring 1984. Efterfølgende har både Flyvevåbnet og Hjemmeværnet også indført dette system som deres primære uniformssystem. Det bestod bl.a. af ny kampuniform, tjenesteuniform mv. samt en hel række andre beklædningsgenstande ("Koreahue", fiberpels, termobukser mv.). Uniformssystemet erstattede det foregående M/58 og er ved at blive erstattet af et nyt og forbedret system Uniformssystem M/11.

Udstyr 
En soldat fik bl.a. udleveret følgende:
 2 stk kampjakker (sløringsmønstrede – den ene skulle bruges til kampuniform, den anden til tjenesteuniform)
 1 stk kampbukser (sløringsmønstrede)
 1 stk tjenestebukser (sløringsmønstrede)
 4 stk skjorter – ensfarvede grønne
 1 stk tjenestejakke (ensfarvet – uofficielt kaldet "Tankpasser" – vist nok den mindst anvendte beklædningsgenstand i Hærens historie)
 1 stk tjenestebukser (ensfarvede)
 1 stk fiberpels (vendbar termobeklædning til overkroppen)
 1 stk termobukser
 1 stk ulden sweater (i stil med den britiske "woolly pully")

Nyheder 
Nyt i forbindelse med Uniformssystem M/84 var, at kamp- og tjenesteuniform var i sløringsmønster M/84. Dette er siden blev anvendt til en lang række beklædningsgenstande (kampvognsdragt, let kampuniform til anvendelse i varme områder osv.). Mønsteret er også brugt til at lave tasker i (bl.a. en toilettaske).

Mønsteret 
Sløringsmønster M/84 er baseret på det tyske Flecktarn-mønster. Flecktarn har 5 farver, hvorimod M/84 kun har 3 (grøn, lys grøn og sort). Der er også udviklet en ørkenudgave af uniformssystemet omtalt som M/01, denne er sandfarvet, grøn og mellembrun.

Prototype 
Før indførelsen af Uniformssystem M/84 blev det testet ved, at man udleverede en "prototype" kaldet T/78 til en række enheder. T/78 blev også produceret i det sløringsmønster, som senere blev til M/84 – men der er en tydelig forskel i farverne.

Referencer

Eksterne links 
 pansermuseet.dk: Uniformer
 armyuniform.dk
 hjv.dk: Kamp- og Tjenesteuniformssystem M/84 Grundig gennemgang af udviklingen af uniformssystem M/84
 histsamling.dk: Uniformer 

Militærudstyr
Metodisk tvivl

Den metodiske (cartesianske) tvivl er en filosofisk metode, som filosoffen René Descartes udviklede. Spørgsmålet, der optog Descartes var, hvordan man kan opnå sikker viden, og hvordan man kan vide, om det, man har lært, er korrekt. Metoden består i første omgang i at tvivle om alt ("Der bør tvivles om alt").  Formålet med denne tvivl er at nå frem til noget, som ikke kan betvivles, og som derfor er sikker viden. Den sikre viden, som Descartes til at begynde med når frem til, er, at han eksisterer, fordi han tænker (Cogito, ergo sum, ("Jeg tænker, altså eksisterer jeg")). (Descartes: Principia Philosophiae (1644), første del, § 7). Selv når han tvivler på alt andet, kan han ikke betvivle sin egen eksistens.

Derefter opstillede han fire metoderegler for, hvordan man opnår sikker viden :

Metoderegler

Descartes var grundig, når han søgte efter en sikker erkendelse. Han opstillede fire metoderegler for, hvad man skal gøre for at få en så sikker erkendelse som mulig:

1.    Man skal til at begynde med kun anse det for sandt, som fremtræder klart og tydeligt for bevidstheden og for sanserne. For eksempel fremtræder det klart, at en trekant kun har tre sider, og at en kugle kun har én overflade.

2.    Hvert problem skal opdeles i så mange delproblemer som muligt. Et delproblem er nemlig lettere at løse end hele problemet. Hvis man for eksempel vil finde ud af, hvordan et hus er opbygget, hjælper det ikke meget, hvis man står udenfor og betragter hele huset. Man får en bedre forståelse, hvis man går ind i huset og undersøger hver etage for sig.

3.    Man skal begynde med de elementer, som er de enkleste. Derefter skal man gradvist bevæge sig til de mere komplicerede elementer. Man skal for eksempel ikke begynde med at undersøge, om det dobbelte af 32 er 64. Man skal begynde med at undersøge, om det dobbelte af 1 er 2. Når man har fundet ud af, at det er tilfældet, kan man slutte sig til, at det dobbelte af 2 er 4, derefter at det dobbelte af 4 er 8, derefter at det dobbelte af 8 er 16, derefter at det dobbelte af 16 er 32, og til sidst at det dobbelte af 32 er 64.

4.    Man skal lave en optælling af alle de forhold, der er relevante for det problem, man undersøger. Ellers bliver vores viden ikke sikker og fuldstændig. På den anden side skal man netop kun optælle de forhold, der er relevante for løsningen af problemet og ikke tage noget overflødigt med i sin optælling. Hvis man for eksempel vil undersøge, om en cirkels areal er større end alle andre figurer med den samme omkreds, så behøver man ikke undersøge alle tænkelige figurer. Man behøver kun at undersøge et begrænset antal figurer. Derefter kan man slutte sig til (se induktion), om denne regel gælder for alle andre figurer, der har den samme omkreds som cirklen.

Referencer 

Erkendelsesteori
Landbrugslotteriet

Landbrugslotteriet er et dansk lotteri, der blev oprettet i 1907.

Lotteriet er en selvejende institution, der er underlagt Justitsministeriets kontrol. Størstedelen af overskuddet uddeles til Dansk Landbrug, herunder organisationens familesektion, mens en mindre andel går til Justitsministeriet og Fødevareministeriet. Sidstnævnte anvender blandt andet pengene til Landlegatet, der kan søges til initiativer, som forbedrer landbefolkningens levevilkår.

Lotteriet består af 220.000 numre.  Landbrugslotteriet udbetaler 62% til spillerne, imens overskuddet går til Danmarks landskab, natur og dyreliv i form af støtte til små og store almennyttige formål.

1 gang om måneden bliver der trukket lod om topgevinsten på 2 millioner kr. og i alt 33.297 andre kontante gevinster. Spillerne hos landbrugslotteriet er ligeledes med i trækningen om Guldpuljen, der udtrækkes tilfældigt én gang i kvartalet med EKSTRA 10x100.000 kr. og 100x10.000 kr. på højkant.

Frem til 1993 benyttede Varelotteriet og Landbrugslotteriet Klasselotteriets trækningslister, men da Klasselotteriet fik flere lodsedler, valgte de to mindre lotterier at oprette egne trækningslister.

Eksterne henvisninger
 Landbrugslotteriets hjemmeside

Kilder

Lotterier
Gamblingvirksomheder i Danmark
Etableret i 1907
Gulvmoppe

En gulvmoppe er et redskab til at vaske gulv, der består af et skaft påhæftet flere "arme" af stof. Den benyttes sammen med en spand med sæbevand og en indretning til at vride moppen op. Den er opstået som rygvenligt alternativ til gulvvask med gulvklud, da gulvmoppen kan bruges uden af man bukker sig ned.

Se også 

 Gulvklud er et alternativ til gulvmoppen

Rengøringsartikler
Sløringsmønster M/84

Sløringsmønster M/84 er et camouflagemønster indført i den danske hær omkring 1984. Mønsteret er blevet brugt til en lang række genstande – lige fra uniformer, felt telte og toilettasker.

Forsvarets Forskningstjeneste (FOFT) foretog i 1970'erne en række forsøg med det Flecktarn-mønster, som "vandt" ved Den (vest)tyske Hærs "Truppenversuch 76". Flecktarn havde 5 farver, men man valgte at reducere antallet til 3 (grøn, lys grøn og sort), som passede ind i den danske natur. De første uniformer, som blev testet ved enhederne, blev betegnet T/78. Omkring 1984 blev Uniformssystem M/84 så indført. Siden da er et stort antal genstande blevet indført i Sløringsmønster M/84. Desuden er der udviklet en ørkenudgave af sløringsmønsteret (i farverne sand, grøn og mellembrun). Der findes en række kopier af M/84 – bl.a. kommercielle jakker fremstillet i et lignende mønster.

Udvikling 
Der er ved udviklingen af Sløringsmønster M/84 gjort meget ud af, at mønsteret skulle passe i den danske natur. Denne udvikling blev foretaget af Forsvarets Forskningstjeneste. Det firma (DADCON), som var involveret i disse analyser, hjalp senere Det canadiske Forsvar med udviklingen af deres CADPAT-camouflagemønster. Det er bemærkelsesværdigt, at M/84 og CADPAT ligner hinanden forholdsvist meget på mindre afstand.

Ekstern henvisning 
 Sammenligning af dansk M/84 og tysk Flecktarn 

Militærudstyr
Optiske illusioner
Klud

En klud, er et materiale, ofte stof eller sammenflettet tråd/snor, der bruges til at fordele og/eller fjerne en væske.

Se også

Gulvklud
Karklud

Rengøringsartikler
Mad River (band)

Mad River er en amerikansk gruppe, dannet i slutningen af 1965 som The Mad River Blues Band af fire medicinstuderende ved Antioch College i Yellow Springs, Ohio. Gruppen kom i februar 1967 til San Francisco og blev her stærkt påvirket af den gryende psykedeliske musikscene, bl.a. af Country Joe & The Fish. Gruppen udsendte albummet Mad River i sensommeren 1967. Bandet var da blevet en kvintet bestående af Lawrence Hammond, David Robinson, Rick Bockner, Thomas Manning og Gregory LeRoy Dewey.
Da gruppen i 1969 udgav Paradise Bar And Grill, var det i samarbejde med Jerry Corbitt, der som steel-guitarist og producer tilføjede pladen elementer af countryrock. Pladen blev dog ingen salgmæssig succes, og gruppen opløstes i august 1969.

Rockgrupper fra USA
Xai-Xai

Xai-Xai er en by syd i Mozambique. Den er hovedby i provinsen Gaza og har en befolkning på 103.251 indbyggere (1997).

Xai-Xai ligger nær det Indiske Ocean, ved Limpopo-floden. Den ligger ved EN1-vejen nordøst for Maputo og er kendt for sine strande ved Praia do Xai-Xai.

Byer i Mozambique
Panserbjørn

En panserbjørn er et fiktivt dyr i Philip Pullmans trilogi om Det gyldne kompas.

Beskrivelse
Panserbjørne er følende, talende isbjørne med brugbare tommelfingre på deres forreste ben. Trods deres store vægt og enorme styrke er de overraskende fingerfærdige. Dette, samt en medfødt sans for metallurgi, gør dem til fantastiske gode smede og de er i stand til at skabe og reparere metalgenstande langt ud over det en menneskelig smed kan kapacitere (det det parallelle univers panserbjørnen bor i). 

Selvom de hovedsagligt taler engelsk/dansk i bøgerne, er de kendt for at kunne tale en række indfødte sprog.

Samfund
Panserbjørne er generelt ensomme skabninger, men har et løst samfund på Svalbard. Det er styret af en konge, der normalt arves til den næste generation, men kan også vælges efter kampe mellem bjørnene: Iofur Raknison og Iorek Byrnison er de eneste konger der fortælles om i bøgerne. 

Nogle bjørne udlejer sig ved lejligheder til menneskene som lejesoldater eller som landarbejdere, men kun i de arktiske regioner og det er underforstået, at når bjørnene gør dette, kan det godt bringe skam over bjørnen. Landene længere mod syd har meget lidt kontakt til bjørnen, men deres eksistens er almindelig kendt. 

I løbet af bøgerne, virker det som om bjørnene kæmper for at opretholde deres egen kultur og traditioner mod indtrængen fra det menneskelig samfund. Dette er mest synligt under Iofur Raknisons regeringstid, en nærig konge på Svalbard i bogen Det gyldne kompas. Han forsøger at tvinge bjørnene til at blive mere menneskelige, forsøger at bygge paladser og universiteter, dekorere deres rustninger og få en daimon. Iorek Byrnison slås med Iofur Raknison og Iofur bliver dræbt kampen og Iorek bliver den nye konge. Iorek beder bjørnene om at vælte paladset og tage dekorationerne af deres rustninger, men senere i bøgerne begynder Iorek selv at føle menneskelige følelser såsom tvivl, især i forbindelse med "Skyggernes kniv". Iorek beslutter at der skal være en linje mellem bjørnene og den menneskelig adfærd.

Panser
Pansret er ekstremt vigtigt for en panserbjørn; for dem svarer de til en daimon eller en sjæl. 

En bjørn skal selv lave sin rustning af "sky-jern"; et sjældent metal fra meteoriter som bjørnene kan finde i jorden eller begravet i is. Selv om dette magiske metal er opdigtet af Pullman, sætter de arktiske beboere meteoriterne meget højt (især Kap York Meteorit) som er en uvurderlig kilde af jern til fremstilling af værktøj (selvom jern fra meteoritter er svagere end jordbaseret jern, da det ikke har urenheder som kulstof, der bidrager til styrken).  

Det Gyldne Kompas
Fiktive bjørne
Nampula

Nampula er hovedbyen i provinsen Nampula i Mozambique. Byen har en befolkning på 471.717 (2007), noget som gør den til den største by i det nordlige Mozambique. Her ligger Mozambiques nationale etnografiske museum, et marked, en domkirke og en moske.

En jernbanelinje betjener byen og et jernbaneværksted ligger her.

Byer i Mozambique
Matola

Matola er en by i det sydlige Mozambique med en befolkning på 440.927 indbyggere (1997). Den ligger vest for landets hovedstad Maputo. Den er hovedby i provinsen Maputo og har haft sit eget valgte styre siden 1998. 

Matola er et industricenter med en vigtig havn for mineraler (krom og jern) og anden eksport fra Swaziland og Sydafrika. Den har olieraffinaderier (for tiden uden aktivitet) og fremstillingsindustri for sæbe, cement og landbrugsvarer. Den vigtigste industri er et aluminiumsværk sat i drift i 2002, som har fordoblet Mozambiques BNP.

Navnet Matola kommer fra et familienavn, Matsolo, et ronga-kongedømme som eksisterede i denne region da kolonisterne ankom.

Byer i Mozambique
Tete

Tete er hovedbyen i provinsen Tete i Mozambique. Den har en befolkning på 104.832 indbyggere (1997). Den ligger ved Zambezi-floden og er stedet til en af de fem broer, som krydser den. Byen var et vigtigt swahili-handelscenter før kolonitiden, og hvor der nu ligger en lufthavn.

Byer i Mozambique
Quelimane

Quelimane er en havneby i Mozambique, og er hovedbyen i provinsen Zambezia. 

Byen havde i 1997 153.187 indbyggere og ligger ca. 25 km fra udløbet af floden Rio dos Bons Sinais (Floden med gode tegn). Denne flod fik sit navn fra Vasco da Gama på hans vej til Indien, da han kom til floden og tog dette som et tegn på, at han var på rette vej. 

Quelimane var også det længste Dr. David Livingstone nåede på sin vej gennem Afrika. 

Byen opstod som et handelscentrum for Swahili-folket. Den er fortsat en vigtig by med et større sygehus, to katedraler og en stor moske. 

Byer i Mozambique
Alyson Reed

Alyson Reed (født 11. januar 1958) er en amerikansk danser og skuespiller. Hun er blandt andet kendt fra filmene "High School Musical" og "High School Musical 2", hvor hun spiller lærerinden på East High. I filmene er hun lidt skrap og interesserer sig meget for musicals, og det er også hende, der står for opsætningen af de forskellige musicals. Men for hver film, bliver hun gladere og gladere.

Filmografi 

ID = Ikke i Danmark

 A Chorus Line (1985) – Cassie
 Skin Deep (1989) – Alexandra 'Alex' Hutton
 Manhattan Merengue! (1995) – Susan Kelly ID
 High School Musical (2006) – Frk. Darbus
 High School Musical 2 (2007) – Frk. Darbus
 High School Musical 3 (2008) – Frk. Darbus

Tv-serier 

 Matlock, afsnit 85 (1990) – Chrissie Dubin
 WIOU, afsnit 4, 8 (1990) – Kriminalkommisær Beekler ID
 L.A. Law, afsnit 94 (1991) ID
 Law & Order, afsnit 103 (1995) – Retsmediciner Heather Coyle
 Frasier, afsnit 43 (1995) – Cindy Carruthers
 Murder, She wrote, afsnit 240 (1995) – Wendy Maitlin
 Murphy Brown, afsnit 197 (1996) – Tjener
 Sisters, afsnit 120 (1996) – Virginia Sprague ID
 High Incident, afsnit 24 (1997) ID
 Moloney, afsnit 13 (1997) ID
 Over the Top, afsnit 2 (1997) – Dot Chandler ID
 The Gregory Hines Show, afsnit 11 (1998) – Candice Guy ID
 The Magnificent Seven, afsnit 6 (1998) – Emma Dubonnet ID
 Interne Affærer, afsnit 72 (1999) – Fran Glass
 Party of Five, afsnit 32-34, 69-71, 95-96, 110 (1995-1999) – Fru Reeves
 The X-Files, afsnit 150 (1999) – Maggie Lupone
 Chicago Hope, afsnit 41, 138 (1999-2000) – Misty Moss
 Amys ret, afsnit 34 (2001) – Dr. Catherine McCrae
 Popular, afsnit 40 (2001) – Streng kvindelig dommer ID
 Felicity, afsnit 74 (2002) – Dramalærer
 Providence, afsnit 73, 75-76, 79 (2002) – Lenore Decker
 MDs, afsnit 4 (2002) – Stevie
 The Agency, afsnit 2, 13, 15, 23, 30 (2001-2002) – Fru Turnball ID
 Nip/Tuck, afsnit 8 (2003) – Kate Fitzgerald
 CSI: Crime Scene Investigation, afsnit 75 (2003) – Tjeneren Doris
 Skadestuen, afsnit 211 (2003) – Ginny
 Without a Trace, afsnit 33 (2003) – Miriam Kazda
 George Lopez, afsnit 41 (2004) – Fru Reynolds
 It's all Relative, afsnit 13 (2004) – Jannine
 The Division, afsnit 69 (2004) – Fru Jordan
 NYPD Blue, afsnit 251 (2004) – Kathleen Halloran
 Boston Legal, afsnit 12 (2005) – Roberta Turner
 Numb3rs, afsnit 4 (2005) – Eva Salton
 Crossing Jordan, afsnit 73 (2005) – Sygeplejersken Gail
 Jake in Progress, afsnit 8 (2005) – Rejsende agent
 Higglybys Helte, afsnit 28 (2005) – (stemme) Zooarbejder helt
 Journeyman, afsnit 6, 11 (2007) – Nancy Stokes ID
 Eli Stone, afsnit 4 (2007) – Dommer Brenda McCarthy

Eksterne henvisninger 
 

Skuespillere fra USA
Beira

Beira er den næststørste by i Mozambique. Den ligger nordøst i landet i provinsen Sofala. Den havde en befolkning på 533.825 indbyggere i 2017. Havnen er vigtig for regionen, da den fungerer som en indgangsportal til både det indre område og indlandsstaterne Zimbabwe, Zambia og Malawi.

Beira var kernebyen for RENAMO i borgerkrigen i Mozambique, som sluttede i 1994. Nu hvor RENAMO er et anerkendt politisk parti, forbliver Beira dets kerneområde i valgene.
 
Under kolonitiden var Beira kendt for sin store engelsksprogede befolkning, og den var et yndet feriemål for hvide rhodesere. Et minde om dette er det tidligere Grande Hotel nær bredden til det Indiske Ocean. Hotellet ligger nu næsten i ruiner, men er overtaget af omkring 1000 fattige beirere.

Attraktioner i byen inkluderer dens katedral, fyrtårn og Makuti-stranden. Her ligger også en lufthavn, og byen er endestation for en jernbanelinje, som går til Harare.

Beira blev, sammen med Maputo og store dele af det sydlige Mozambique, ramt af oversvømmelser i 2000. Millioner var hjemløse og hundredvis døde. Oversvømmelsen havde negativ påvirkning på den lokale økonomi. I marts 2019 hærgede orkanen Idai området, og ifølge Røde Kors blev 90 % af Beira ødelagt, blandt andet som følge af oversvømmelser. I første omgang var de menneskelige omkostninger ikke kendt.

Referencer

Eksterne henvisninger 

Byer i Mozambique
Lichinga

Lichinga er hovedby i provinsen Niassa i Mozambique. Den ligger næsten 1500 meter over havet på Lichinga-plateauet, øst for Niassasøen (Malawisøen). Byen har en befolkning på 112.000 indbyggere og blev grundlagt som Vila Cabral og har en lufthavn. 

En gren af jernbanen fra havnen til Nacala stopper i denne by.

Byer i Mozambique
Chimoio

Chimoio er hovedbyen i provinsen Manica i Mozambique. Den er nr. 5 over de største byer i Mozambique med en befolkning på  indbyggere. Den ligger 95 km fra grænsen til Zimbabwe og beskrives til tider som mere zimbabwisk end mozambiquisk.

Byens navn i kolonitiden var Vila Pery. Byen ligger ved jernbanen fra Beira til Harare, nær Cabeça do Velho.

Referencer

Eksterne henvisninger 

Byer i Mozambique
Inhambane

Inhambane er en by syd i Mozambique, ved Inhambane-bugten. Den er hovedby i provinsen Inhambane og har en befolkning på 77.000 indbyggere.

Den blev grundlagt af swahiliske handelsmænd, og byen voksede som en havn for handel med slaver og elfenben i det 18. århundrede, hovedsageligt under indisk kontrol. Det blev ødelagt i 1834 af Soshangane, men voksede raskt i den anden halvdel af århundredet, hvor periodens katedral og gamle moske er fra. En jernbane blev bygget, men den forfaldt senere.

Byen har nu et museum og et marked og er kendt for sine nærliggende strande.

Eksterne henvisninger 

Byer i Mozambique
Pazim

PAZIM er et højhus i Stettins centrum (polsk: Szczecin; Pommern, Polen). PAZIM er med 128 m den højeste bygning i Stettin. Arkitekten var Miljenko Dumencić. I PAZIM findes kontorer, Radisson Blu Hotel ****, café (Café 22 med vid udsigt) og parkeringsplads.

Eksterne henvisninger 
 PAZIM, Szczecin (Stettin), Polen

Szczecin
Bygninger, konstruktioner og anlæg i Polen
Hoteller i Polen
Somalias flag

Somalias flag er lyseblåt med en hvid femtakket stjerne i midten. Det blev taget i brug 12. oktober 1954. Den lyseblå farve er inspireret fra FN's flag. Stjernen er et symbol på frihed, og de fem takker på de fem områder somalierne bor i:

 Den tidligere britiske koloni
 Den tidligere italienske koloni
 Ogadia-regionen i Etiopien
 Det nordlige grænsedistrikt i Kenya
 Grænsedistriktet i Djibouti

Eksternt link
 

Flag fra Afrika
Flag
Nationale flag
Zimbabwes flag

Zimbabwes flag blev taget i brug 18. april 1980. Figuren på billedet symboliserer en statue som blev fundet i ruinerne af Great Zimbabwe. Fuglen symboliserer Zimbabwes historie, mens den røde stjerne under den symboliserer kampen for selvstændighed.

Flag fra Afrika
Flag
Nationale flag
Benins flag

Benins flag blev oprindelig taget i brug i 1959. Det blev forandret da det marxistiske regime overtog i 1975, men da dette regime gik af blev det gamle design genindført 1. august 1990. 

Farverne er de traditionelle pan-afrikanske: Grønt symboliserer håb, gult symboliserer velstand og rødt symboliserer mod.

Flag fra Afrika
Flag
Nationale flag
Botswanas flag

Botswanas flag blev taget i brug 30. september 1966. Flaget er lyseblåt med et sort horisontalt bånd over midten. Båndet har hvide kanter. Forholdet mellem striberne er 9:1:4:1:9. 

Den blå farve symboliserer vand, specielt regn, og kommer fra mottoet på Botswanas rigsvåben: Pula (Som er Tswana og betyder: "Lad det blive regn"). De sorte og hvide linjer symboliserer harmoni mellem folkeslag, og refererer også til zebraerne som bærer rigsvåbnet.

Flag fra Afrika
Flag
Nationale flag
Guineas flag

Guineas flag blev taget i brug 10. november 1958. 

I tråd med de andre flag i regionen bruges de panafrikanske bevægelses farver – rødt, gult og grønt. Som tidligere fransk koloni har landet valgt at bruge en trikolore. 

Flag fra Afrika
Flag
Nationale flag